Foreninger, der skal modtage økonomisk tilskud fra Varde Kommune, skal have et CVR-nummer og NemKonto. Læs herunder hvordan I gør.
Et CVR-nummer fås fra et centralt register hos Erhvervs- og Selskabsstyrelsen. Find det på www.virk.dk (åbner i nyt vindue)
Husk at et CVR-nummer skal fornys hvert 3. år (gældende fra august 2011) for på den måde at bekræfte, at foreningen stadig er aktiv. Ellers lukkes CVR-nummeret.
Det er meget let at få oprettet et CVR-nummer og det sker ved hjælp af en elektronisk signatur i form af enten en digital signatur eller en MitID.
Et MitID kan du nemt oprette på denne side: www.mitid.dk (åbner i nyt vindue)
Når I har fået jeres CVR.nr. til foreningen, skal I bede jeres pengeinstitut om at: ”tilknytte CVR-nr. til kontoen og indberette den som en NemKonto”.
Herefter er det muligt for kommunen at overføre pengene til den rette konto.